CELEX: 32015D1131
Language: lv
Date: 2015-07-10 00:00:00
Title: Komisijas Īstenošanas lēmums (ES) 2015/1131 (2015. gada 10. jūlijs), ar kuru groza Īstenošanas lēmumu 2013/505/ES, ar ko atļauj pagaidu pasākumu, ko Francijas Republika pieņēmusi saskaņā ar 129. pantu Eiropas Parlamenta un Padomes Regulā (EK) Nr. 1907/2006 par ķimikāliju reģistrēšanu, vērtēšanu, licencēšanu un ierobežošanu (REACH), lai ierobežotu amonija sāļu izmantošanu celulozes vates izolācijas materiālos (izziņots ar dokumenta numuru C(2015) 4470) (Dokuments attiecas uz EEZ)

11.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 184/20
            
         KOMISIJAS ĪSTENOŠANAS LĒMUMS (ES) 2015/1131
   (2015. gada 10. jūlijs),
   ar kuru groza Īstenošanas lēmumu 2013/505/ES, ar ko atļauj pagaidu pasākumu, ko Francijas Republika pieņēmusi saskaņā ar 129. pantu Eiropas Parlamenta un Padomes Regulā (EK) Nr. 1907/2006 par ķimikāliju reģistrēšanu, vērtēšanu, licencēšanu un ierobežošanu (REACH), lai ierobežotu amonija sāļu izmantošanu celulozes vates izolācijas materiālos
   
      
         (izziņots ar dokumenta numuru C(2015) 4470)
      
   
   (Autentisks ir tikai teksts franču valodā)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 18. decembra Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (1), un jo īpaši tās 129. panta 2. punktu,
   tā kā:
   
               (1)
            
            
               Komisija 2013. gada 14. oktobrī pieņēma Īstenošanas lēmumu 2013/505/ES (2) (“Lēmums”), ar ko atļauj pagaidu pasākumu, ko Francijas Republika pieņēmusi saskaņā ar 129. pantu Regulā (EK) Nr. 1907/2006, lai ierobežotu amonija sāļu izmantošanu celulozes vates izolācijas materiālos.
            
         
               (2)
            
            
               Saskaņā ar Lēmuma 1. panta 1. punktu pagaidu pasākums ir atļauts uz 21 mēnesi ilgu laikposmu, kas sākas 2013. gada 15. oktobrī un beigsies 2015. gada 14. jūlijā.
            
         
               (3)
            
            
               Bija paredzēts, ka 21 mēnesi ilgais laikposms būs pietiekams laiks, lai pabeigtu ierobežošanas procedūru, kuru saskaņā ar Regulas (EK) Nr. 1907/2006 129. panta 3. punktu Francijas Republikai bija pienākums uzsākt, trīs mēnešu laikā pēc Lēmuma pieņemšanas iesniedzot Eiropas Ķimikāliju aģentūrai dokumentāciju saskaņā ar minētās regulas XV pielikumu. Lēmumā noteikts, ka atļaujas termiņš beidzas pirms paredzētā 21 mēneša laikposma beigām, ja ierobežošanas procedūra tiek pabeigta ātrāk.
            
         
               (4)
            
            
               Tādu neparedzētu sarežģījumu dēļ, kas saistīti ar atbilstības pārbaudi, kura attiecībā uz dokumentāciju tika veikta saskaņā ar Regulas (EK) Nr. 1907/2006 69. panta 4. punktu, ierobežošanas procedūra ir aizkavējusies un, iespējams, netiks pabeigta līdz 2016. gada pavasarim.
            
         
               (5)
            
            
               Iemesli, kuru dēļ atļāva pagaidu pasākumu, paliek nemainīgi.
            
         
               (6)
            
            
               Lai novērstu juridisko neskaidrību, kas varētu rasties, ja Francijas pagaidu pasākuma atļaujas termiņš izbeigtos pirms ierobežošanas procedūras pabeigšanas, ir nepieciešams pagarināt laikposmu, kurā pagaidu pasākums ir atļauts.
            
         
               (7)
            
            
               Šis lēmums ir saskaņā ar atzinumu, ko sniegusi REACH komiteja,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma 2013/505/ES 1. panta 1. punktā vārdus “21 mēnesi” aizstāj ar vārdiem “36 mēnešus”.
   2. pants
   Šis lēmums stājas spēkā 2015. gada 13. jūlijā.
   3. pants
   Šis lēmums ir adresēts Francijas Republikai.
   
      Briselē, 2015. gada 10. jūlijā
      
         
            Komisijas vārdā –
         
         
            Komisijas locekle
         
         Elżbieta BIEŃKOWSKA
      
   
   
      (1)  OV L 396, 30.12.2006., 1. lpp.
   
   
      (2)  Komisijas 2013. gada 14. oktobra Īstenošanas lēmums 2013/505/ES, ar ko atļauj pagaidu pasākumu, ko Francijas Republika pieņēmusi saskaņā ar 129. pantu Eiropas Parlamenta un Padomes Regulā (EK) Nr. 1907/2006 par ķimikāliju reģistrēšanu, vērtēšanu, licencēšanu un ierobežošanu (REACH), lai ierobežotu amonija sāļu izmantošanu celulozes vates izolācijas materiālos (OV L 275, 16.10.2013., 52. lpp.).